ตรุษจีนปีนี้ พาครอบครัวไปเที่ยวไหนดี?
ตรุษจีนที่กำลังจะถึงนี้ คุณกำลังวางแผนพาครอบครัวไปเที่ยวที่ไหนอยู่หรือเปล่า? MoneyGuru ขอเสนอ 5 จังหวัดไม่ไกลจากกรุงเทพฯ ที่คุณสามารถขับรถพาครอบครัวไปเที่ยวได้ในช่วงสุดสัปดาห์
19 ก.พ. 2558

ตรุษจีนที่กำลังจะถึงนี้ คุณกำลังวางแผนพาครอบครัวไปเที่ยวที่ไหนอยู่หรือเปล่า? MoneyGuru ขอเสนอ 5 จังหวัดไม่ไกลจากกรุงเทพฯ ที่คุณสามารถขับรถพาครอบครัวไปเที่ยวได้ในช่วงสุดสัปดาห์
1. พัทยา จังหวัดชลบุรีแค่ขับรถออกไปเพียง 2 ชั่วโมง คุณก็สามารถไปรับประทานอาหารทะเลสดๆ ที่พัทยาได้แล้ว แถมยังมีโรงแรมที่พักให้เลือกมากมายในราคาไม่สูงมากหากคุณต้องการค้างคืน นอกจากการตากอากาศริมหาด พัทยายังมีแหล่งท่องเที่ยวอื่นๆ เช่น พิพิธภัณฑ์ภาพวาด 3 มิติ พิพิธภัณฑ์ตุ๊กตาหมี พิพิธภัณฑ์สัตว์น้ำ พิพิธภัณฑ์ตุ๊กตาหมี หมู่บ้านช้าง ฯลฯ ที่คุณสามารถพาครอบครัวไปได้ สวนสนุกและสวนน้ำก็เป็นสถานที่ยอดนิยมที่น่าไปไม่แพ้กัน
2. อยุธยาเมืองหลวงเก่าอย่างจังหวัดพระนครศรีอยุธยาก็มีสถานที่สำคัญทางประวัติศาสตร์อยู่หลายแห่ง ที่คนไทยควรไปเยี่ยมชม คุณทราบหรือไม่ว่าอยุธยาเคยเป็นอาณาจักรที่ใหญ่ที่สุดในเอเชียตะวันออกเฉียงใต้ คุณสามารถขับรถพาครอบครัวไปเที่ยวที่อยุธยาโดยใช้เวลาแค่ 1 ชั่วโมงครึ่งเท่านั้นเอง
สถานที่ที่ห้ามพลาดเลยเมื่อคุณไปอยุธยาก็คืออุทยานประวัติศาสตร์พระนครศรีอยุธยา ซึ่งได้รับการพิจารณาเป็นมรดกโลกด้านมรดกทางวัฒนธรรมโดย UNESCO อุทยานฯ มีซากปรักหักพังโบราณของไทยในพื้นที่กว้างใหญ่ รวมถึงเป็นที่ตั้งของพระราชวังทั้ง 3 คือ พระราชวังหลวง พระราชวังจันทรเกษม และวังหลัง นอกจากนี้ ยังมีวัดหลายแห่งที่คุณสามารถพาครอบครัวไปได้ เช่น วัดพระศรีสรรเพชญ์ วัดพระมหาธาตุ วัดราชบูรณะ ฯลฯ แม้วัดเหล่านี้จะเหลือเพียงซากปรักหักพังก็ตาม แต่ก็ยังน่าไปเยี่ยมชม
3. สมุทรสงครามจังหวัดสมุทรสงครามเป็นจังหวัดที่เล็กที่สุดในประเทศไทย มีระยะห่างจากกรุงเทพมหานครเพียง 2 ชั่วโมงหากเดินทางด้วยรถยนต์
สมุทรสงครามเป็นอีกจังหวัดสำคัญทางประวัติศาสตร์ของไทย ที่นี่มีวัดหลายแห่งที่คุณพาครอบครัวไปทำบุญได้ เช่น วัดบ้านแหลม วัดภูมรินทร์กุฏีทอง เป็นต้น หากเบื่อตลาดน้ำแล้ว ลองไปตลาดร่มหุบ ณ เมืองแม่กลอง ที่มีรถไฟผ่านกลางตลาดดูสิครับ นอกจากนี้ สมุทรสงครามยังมีอนุสรณ์สถานแฝดสยามอิน-จัน พิพิธภัณฑ์เรือ และค่ายบางกุ้ง สำหรับครอบครัวที่สนใจทางด้านประวัติศาสตร์อีกด้วย
4. อุทยานแห่งชาติเขาใหญ่ จังหวัดนครราชสีมาอุทยานแห่งชาติเขาใหญ่เป็นอุทยานแห่งชาติแห่งแรกและแห่งที่ใหญ่ที่สุดในประเทศไทย หากคุณขับรถจากกรุงเทพมหานครจะใช้เวลาเพียง 2 ชั่วโมงเท่านั้น โดยเขาใหญ่ได้รับการประกาศเป็นมรดกโลกโดย UNESCO ในปี 2548 และได้ดึงดูดให้คนมาเยี่ยมชมทั้งจากในประเทศและทั่วโลกมากมาย กว่า 80% ของพื้นที่อุทยานเป็นป่า ซึ่งคงเป็นสถานที่ในฝันของคนที่ชอบการขับรถท่องเที่ยวรวมถึงการเดินเขาด้วย อุทยานแห่งชาติเขาใหญ่อุดมสมบูรณ์ไปด้วยสัตว์ป่าและแมกไม้ท้องถิ่นนานาพันธุ์ ค่าเข้าสำหรับคนไทยอยู่ที่ 40 บาท สำหรับคนต่างชาติ 400 บาท และสำหรับรถยนต์ 50 บาท
5. กาญจนบุรีสถานที่สุดฮิตในจังหวัดกาญจนบุรีคือสะพานข้ามแม่น้ำแควนั่นเอง โดยสะพานนี้เป็นสถานที่สำคัญในช่วงสงครามโลกครั้งที่ 2 เพราะเป็นเส้นทางยุทธศาสตร์ผ่านประเทศพม่า นอกจากนี้ยังมีพิพิธภัณฑ์และสถานที่ทางประวัติศาสตร์หลายแห่งอยู่ทั่วจังหวัดเช่นกัน เช่น สุสานช่องไก่ สุสานทหารสัมพันธมิตรดอนรัก พิพิธภัณฑ์อักษะเชลยศึก และหอศิลป์และพิพิธภัณฑ์สงคราม เป็นต้น
จังหวัดกาญจนบุรีก็มีวัดเยอะเช่นกัน เช่น วัดบ้านถ้ำ วัดถ้ำเสือ วัดถ้ำเขาน้อย เป็นต้น นอกจากอนุสรณ์สถานของสงครามโลกครั้งที่สอง ที่นี่ยังมีทัศนียภาพที่สวยงามจนคุณจะต้องตะลึง สำหรับผู้ที่ต้องการพาครอบครัวมาพักผ่อนหย่อนใจ เราขอแนะนำวัดเสือ น้ำตกไทรโยกน้อย และน้ำพุร้อนหินดาดครับ และการเดินทางจากกรุงเทพก็ใช้เวลาขับรถเพียง 3 ชั่วโมงเท่านั้น
อย่าลืมนะครับว่าก่อนจะออกจากบ้านแล้วขับรถเดินทางไปต่างจังหวัดคุณควรตรวจสภาพรถให้ดีเสียก่อน และนี่คือ รายการสิ่งที่คุณต้องเช็คก่อนเดินทาง นะครับMoneyGuru ขอให้คุณและครอบครัวเดินทางโดยสวัสดิภาพกันทุกคนนะครับ! ซินเจียยู่อี่ ซินนี้ฮวดใช้ ครับ!